CELEX: 62021TN0391
Language: hu
Date: 2021-07-05 00:00:00
Title: T-391/21. sz. ügy: 2021. július 5-én benyújtott kereset – Deutsche Kreditbank kontra ESZT

2021.8.30.   
            
            
               HU
            
            
               Az Európai Unió Hivatalos Lapja
            
            
               C 349/41
            
         
      2021. július 5-én benyújtott kereset – Deutsche Kreditbank kontra ESZT
      (T-391/21. sz. ügy)
      (2021/C 349/57)
      Az eljárás nyelve: német
      
         Felek
      
      
         Felperes: Deutsche Kreditbank AG (Berlin, Németország) (képviselők: H. Berger és M. Weber ügyvédek)
      
         Alperes: Egységes Szanálási Testület (ESZT)
      
         Kérelmek
      
      A felperes azt kéri, hogy a Törvényszék
      
                  —
               
               
                  az Egységes Szanálási Testület által 2021. április 14-én hozott, az Egységes Szanálási Alap részére 2021-re fizetendő előzetes hozzájárulások kiszámításáról szóló határozatot (SRB/ES/2021/22) – ideértve annak mellékleteit is – semmisítse meg annyiban, amennyiben a megtámadott határozat – ideértve annak I. mellékletét, II. mellékletét és III. mellékletét – a felperes hozzájárulására vonatkozik;
               
            
                  —
               
               
                  az alperest kötelezze az eljárás költségeinek viselésére.
               
            Másodlagosan, arra az esetre, ha a Törvényszék úgy ítélné meg, hogy a megtámadott határozat az alperes általi téves hivatalosnyelv-használat folytán jogilag nemlétezőnek minősül, ezáltal pedig a megsemmisítés iránti kereset a tárgytalanná válása folytán elfogadhatatlan lenne, a felperes azt kéri, hogy a Törvényszék
      
                  —
               
               
                  állapítsa meg, hogy a megtámadott határozat jogilag nemlétezőnek minősül annyiban, amennyiben az a felperesre vonatkozik;
               
            
                  —
               
               
                  az alperest kötelezze az eljárás költségeinek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes nyolc jogalapra hivatkozik.
      
                  1.
               
               
                  Első jogalap: a határozat sérti az (EU) 806/2014 rendeleten (1) belül a Tanács 1958. április 15-i 1. rendeletének (2) 3. cikkével összefüggésben értelmezett 81. cikk (1) bekezdését, mivel azt nem a felperessel szemben használandó hivatalos nyelven, vagyis nem németül fogalmazták meg.
               
            
                  2.
               
               
                  Második jogalap: a határozat sérti az EUMSZ 296. cikk második bekezdése, valamint az Európai Unió Alapjogi Chartája (a továbbiakban: Charta) 41. cikkének (1) bekezdése és (2) bekezdésének c) pontja szerinti indokolási kötelezettséget, mivel számos indokolási hiányosságot tartalmaz – különösen azzal kapcsolatban is, ahogyan az alperes a jogszabályokban biztosított mérlegelési jogkörét számos vonatkozásban gyakorolta –, a többi intézmény adatait pedig nem tünteti fel.
               
            
                  3.
               
               
                  Harmadik jogalap: a határozat sérti a Charta 47. cikkének (1) bekezdése szerinti hatékony jogorvoslat követelményét, mivel a határozat bírósági felülvizsgálata gyakorlatilag lehetetlen, ezáltal pedig a felperest megillető hatékony jogorvoslat meghiúsul.
               
            
                  4.
               
               
                  Negyedik jogalap: az (EU) 2015/63 felhatalmazáson alapuló rendeletnek (3) az (EU) 2016/1434 felhatalmazáson alapuló rendelet (4) által módosított változata (a továbbiakban: felhatalmazáson alapuló rendelet) 4–9. cikke, valamint I. melléklete sérti a magasabb szintű jogszabályokat, mivel a határozat bírósági felülvizsgálatát gyakorlatilag lehetetlenné teszik, ezáltal pedig meghiúsítják a felperest megillető hatékony jogorvoslatot.
               
            
                  5.
               
               
                  Ötödik jogalap: a felhatalmazáson alapuló rendelet 6., 7. és 9. cikke, valamint I. melléklete sérti a magasabb szintű jogszabályokat, többek között azért, mert a kockázatalapú hozzájárulás-számítás követelményébe, az arányosság elvébe és a tények teljeskörű figyelembevételének követelményébe ütközik.
               
            
                  6.
               
               
                  Hatodik jogalap: a határozat sérti a vállalkozás szabadságát, amelyet a Charta 16. cikke biztosít a felperes számára, valamint az arányosság elvét, mivel a figyelembe vett kockázatkiigazítási szorzótényezők nincsenek összhangban a felperes átlagon felüli kockázati profiljával.
               
            
                  7.
               
               
                  Hetedik jogalap: a határozat sérti a Charta 16. és 20. cikkét, valamint az arányosság elvét és a megfelelő ügyintézéshez való jogot, mivel az alperes mérlegelési jogköre számos vonatkozásban történő gyakorlásával összefüggésben nyilvánvaló hibákat tartalmaz.
               
            
                  8.
               
               
                  Nyolcadik jogalap: a felhatalmazáson alapuló rendelet 20. cikke (1) bekezdésének első és második mondata sérti a 2014/59/EU irányelv (5) 103. cikkének (7) bekezdését, valamint a kockázatalapú hozzájárulás-számítás követelményét.
               
            
         (1)  A hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i (EU) 806/2014 európai parlamenti és tanácsi rendelet (HL 2014. L 225., 1. o.).
      
         (2)  Az Európai Gazdasági Közösség által használt nyelvek meghatározásáról szóló 1958. október 6-i tanácsi rendelet (HL 1958. 17., 385. o.; magyar nyelvű különkiadás 1. fejezet, 1. kötet, 3. o.).
      
         (3)  A 2014/59/EU európai parlamenti és tanácsi irányelvnek a szanálásfinanszírozási rendszerhez való előzetes hozzájárulás tekintetében történő kiegészítéséről szóló, 2014. október 21-i (EU) 2015/63 felhatalmazáson alapuló bizottsági rendelet (HL 2015. L 11., 44. o.; helyesbítés: HL 2017. L 156., 38. o.).
      
         (4)  A 2014/59/EU európai parlamenti és tanácsi irányelvnek a szanálásfinanszírozási rendszerhez való előzetes hozzájárulás tekintetében történő kiegészítéséről szóló (EU) 2015/63 felhatalmazáson alapuló rendelet helyesbítéséről szóló, 2015. december 14-i (EU) 2016/1434 felhatalmazáson alapuló bizottsági rendelet (HL 2016. L 233, 1. o.).
      
         (5)  A hitelintézetek és befektetési vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, valamint az 1093/2010/EU és a 648/2012/EU európai parlamenti és tanácsi rendelet módosításáról szóló, 2014. május 15-i 2014/59/EU európai parlamenti és tanácsi irányelv (HL 2014. L 173., 190. o.).